Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: igazságszolgáltatásban való részvétel az ügyészség alkotmányos kötelessége” [52/1996. (XI. 14.) AB határozat,
Paragraph Index: 322

igazságszolgáltatásban való részvétel az ügyészség alkotmányos kötelessége” [52/1996. (XI. 14.) AB határozat, ABH 1996, 159, 161.]. Az ügyészséget tehát a — szélesebb értelemben vett — igazságszolgáltatás rendszerében az Alkotmányban meghatározott jogok illetik meg, és feladatokat köteles ellátni. Az igazságszolgáltatás rendszerén belül elkülönül a vád, a 2004/17. szám védelem és az ítélkezés funkciója. Az ügyészség közvádlói funkciójából következõen, a közvádra üldözendõ bûncselekmények esetén a vádemelésrõl vagy annak elejtésérõl — a magánvád vagy a pótmagánvád törvényben meghatározott eseteit kivéve — kizárólag az ügyészség dönthet; ezt a döntését más szerv — így sem az Országgyûlés, sem annak (vizsgáló)bizottsága — nem vizsgálhatja, és nem kényszerítheti az ügyészséget a vádemeléssel vagy a vád elejtésével kapcsolatos döntésének a megváltoztatására. 3.5.4. Az Alkotmány 53. § (3) bekezdése szerint az ügyészi szervezetet a legfõbb ügyész vezeti és irányítja. Az ügyészség önálló szervezet, amely — a bíróságokkal szemben — bár nem önálló hatalmi ág, de önálló alkotmányos szervezet. A politikai vezetõk (így például a miniszterek vagy a politikai államtitkárok) esetében a jogállásukat meghatározó jogszabályok nem határoznak meg szakmai, végzettségi, gyakorlati stb. feltételeket. Ezzel szemben valamely szerv szakmai vezetõjévé vagy tagjává (pl. a Legfelsõbb Bíróság elnöke, az Állami Számvevõszék elnöke, az Alkotmánybíróság tagja) csak olyan személy választható, aki a meghatározott, szigorú szakmai és egyéb követelményeknek megfelel. Legfõbb ügyésszé is csak olyan személy választható, aki megfelelõ végzettséggel rendelkezik, és megfelel az Ütv.-ben meghatározott egyéb követelményeknek. Ebbõl következõen a legfõbb ügyész a neki alárendelt szervezetnek szakmai és nem politikai vezetõje. 3.5.5. Az Alkotmány jelenlegi szabályai szerint a legfõbb ügyész és az ügyészségi szervezet nincs alárendelve más alkotmányos szervnek. Az Ütv. 20. § (5) bekezdése is megállapítja: „Az ügyészség független és csak a törvénynek, a jogszabálynak van alárendelve.” Az ügyészséget és a legfõbb ügyészt tevékenysége és feladatellátása során más szerv nem utasíthatja és csak a törvényeknek, jogszabályoknak van alárendelve. A legfõbb ügyész azonban az ügyészség (és ezzel együtt saját) tevékenységérõl köteles az Országgyûlésnek beszámolni. A legfõbb ügyésznek az Alkotmányból levezetett, az Ütv.-ben meghatározott jogkörei és feladatai vannak, melyeket önálló szervezettel és feladatkörrel rendelkezõ alkotmányos szervként lát el. A szabályozásban ugyancsak érvényesül az elválasztott szervek autonómiájának, hatásköreik teljes körû gyakorlása kölcsönös tiszteletben tartásának és biztosításának az elve és kötelezettsége. Az ügyészség hierarchikus alapon felépülõ, szigorú alá-fölérendeltségi elv alapján mûködõ szervezet, melynek élén a legfõbb ügyész áll, aki vezeti és irányítja az ügyészi szervezetet. E feladatának ellátásához rendkívül széles körû jogosítványokkal rendelkezik, amelyek szervezeti függetlenségének és funkcionális önállóságának az alapjait képezik. Bár a legfõbb ügyész helyetteseit a köztársasági elnök nevezi ki, személyükre azonban a legfõbb ügyész tesz javaslatot. A legtöbb ügyészségi vezetõ (magasabb vezetõ állású, illetve vezetõ állású ügyész, fellebbviteli ügyész stb.) kinevezése a legfõbb ügyész kinevezési jogkörébe tartozik. Ezen túlmenõen az ügyészeket is a legfõbb ügyész nevezi ki, és õ gyakorolja a munkáltatói jogokat az ügyészségi alkalmazottak felett (ez utóbbi jogkörét más vezetõ ügyészre részben átruházhatja). 3.5.6. A legfõbb ügyésznek az Országgyûlés felé fennálló felelõssége tehát csak a már említett, beszámolási, magyarázat- és válaszadási, valamint megjelenési kötelezettséget, illetve Alkotmányban meghatározott feladatai ellátásának a kötelezettségét foglalja magába. A legfõbb ügyész alkotmányjogi értelemben vett politikai felelõsséggel azonban nem tartozik a parlamentnek. Ebbõl következõen — az Alkotmány hatályos szabályozása alapján — az Országgyûlés a szakmai vagy politikai bizalom megrendülése esetén a legfõbb ügyészt nem mozdíthatja el pozíciójából; nincs tehát alkotmányos lehetõség arra, hogy a legfõbb ügyész megbízatása a politikai bizalom hiánya miatt szûnjön meg. A hivatalvesztésre csak akkor kerülhet sor [Üsz. 20. § (8) bekezdés], ha a legfõbb ügyész a) neki felróható okból nem tesz eleget megbízatásából eredõ feladatainak, illetve b) jogerõs ítéletben megállapított bûntettet követett el, vagy c) más módon tisztségére méltatlanná válik. A rendezõ elv ez esetben tehát a méltatlanság, amelynek kérdését ráadásul az Országgyûlés önmaga nem vetheti fel, csak a köztársasági elnök javaslatára indulhat el az eljárás. A legfõbb ügyész megbízatásának idõ elõtti megszûnésére csak törvényben meghatározott esetekben és módon kerülhet sor: a) felmentéssel, ha neki fel nem róható okból nem tud eleget tenni a megbízatásának; b) hivatalvesztése kimondásával; c) összeférhetetlenség megállapításával; d) bíróság meghatározott tartalmú jogerõs határozatával; e) más, meghatározott tisztség elnyerésével, illetve erre kinevezéssel; f) lemondással, g) a 70. életév betöltésével, illetve h) halálával. A g) és h) pontok esetében ténykérdésekrõl van szó, az e) és f) pontok esetén a legfõbb ügyész döntésén, a d) pont esetében a bíróságok ítéletén múlik a legfõbb ügyész megbízatásának megszüntetése. A megbízatásának megszûnésérõl az a)—c) pontok esetében az Országgyûlés dönt, azonban mindhárom esetben szükséges egy másik közjogi méltóság, a köztársasági elnök erre irányuló javaslata. 3.5.7. A legfõbb ügyész és az ügyészség függetlenségét biztosítja a legfõbb ügyésznek az a joga is, hogy a költségvetés ügyészségi fejezetét õ állítja össze, és azt a pénzügyminiszter változatlan formában terjeszti az Országgyûlés elé. 3.5.8. A legfõbb ügyész közjogi helyzetének pontos meghatározásához szükséges annak a megállapítása is, hogy az Országgyûlés felé a jelenlegi alkotmányos szabályok szerint fennálló felelõssége mit nem foglal magában.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes